Diari Oficial de la Generalitat Valenciana


Sumari del DOGV 8201, del 29-12-2017 (2017/12134)

RESOLUCIÓ de 19 de desembre de 2017, de la convocatòria d'ajudes al lloguer d'habitatge convocades mitjançant una resolució de 25 d'abril de 2017, de la Conselleria d'Habitatge, Obres Públiques i Vertebració del Territori, per la qual es convoquen les ajudes per a l'exercici 2017. Ajudes addicionals de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8201

Data del DOGV
:   29-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/12620


Data del document
:   19-12-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 19 de desembre de 2017, de la convocatòria d'ajudes al lloguer d'habitatge convocades mitjançant una resolució de 25 d'abril de 2017, de la Conselleria d'Habitatge, Obres Públiques i Vertebració del Territori, per la qual es convoquen les ajudes per a l'exercici 2017. Ajudes addicionals de la Generalitat. [2017/12741]  
  
Vistes les sol·licituds presentades i els antecedents que consten en la Direcció General d'Habitatge, Rehabilitació i Regeneració Urbana, resulten els següents antecedents de fet:  
1. En data 28 de juliol de 2017 se subscriu un conveni de col·laboració entre el Ministeri de Foment i la Comunitat Valenciana per a l'execució de la pròrroga del Pla estatal de foment del lloguer d'habitatges, la Rehabilitació Edificatòria i la Regeneració i Renovació Urbanes 2013-2016, aprovada pel Reial decret 637/2016, de 9 de desembre, per la qual cosa la convocatòria que ens ocupa està cofinançada pel Ministeri de Foment i la Generalitat, corresponent de l'import total disponible per a aquest programa 587.850,00 euros a les ajudes a càrrec de la Generalitat Valenciana, ajudes addicionals per a les persones o unitats familiars en situació de vulnerabilitat, equivalents al 10 per 100 de la renda de lloguer.  
2. Segons el que estableix la base cinquena de l'Ordre 5/2017, d'11 d'abril, per a l'obtenció de l'ajuda addicional a càrrec de la Generalitat Valenciana, és necessària la col·laboració dels serveis socials municipals de la localitat on s'emplace l'habitatge, perquè aquests informen sobre la situació d'especial vulnerabilitat de la persona o unitat de convivència sol·licitant. Per tal com en data de hui s'han emés tots aquests informes, ara cal formular la proposta de resolució per a les ajudes addicionals a càrrec de la Generalitat Valenciana.  
  
3. En l'acta de la reunió de l'òrgan col·legiat, de data 5 de desembre de 2017, integrat per les persones establides en la base desena de l'Ordre 5/2017, d'11 d'abril, s'adopta l'acord de la resolució relativa a la concessió de l'ajuda addicional de la Generalitat Valenciana per a persones o unitats de convivència en situació d'especial vulnerabilitat, complementària de l'ajuda al lloguer concedida mitjançant la Resolució de 16 de novembre de 2017, de la directora general d'Habitatge, Rehabilitació i Regeneració Urbana, publicada en el Diari Oficial de la Generalitat Valenciana el 24 de novembre de 2017.  
  
  
Fonaments de dret  
1. És competent per a resoldre la directora general d'Habitatge, Rehabilitació i Regeneració Urbana, d'acord amb el que estableix la base desena de l'Ordre 5/2017, d'11 d'abril, de la Conselleria d'Habitatge, Obres Públiques i Vertebració el Territori, per la qual s'aproven les bases reguladores del Programa d'ajudes al lloguer d'habitatges i l'article 9 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
Vistes l'acta de data 5 de desembre de 2017, la Proposta de l'òrgan col·legiat de data 12 de desembre de 2017, la Llei 39/2015, d'1 d'octubre, del Procediment Administratiu Comú de les Administracions Públiques, i la resta de normativa aplicable necessàriament i pertinent, resolc:  
  
  
Únic  
Concedir amb càrrec a l'aplicació pressupostària 51.51.95.029.68.4 de la línia S7845, «Pla estatal de foment del lloguer», la rehabilitació i renovació urbana 2013-16, Ajudes al lloguer, dels pressupostos de la Generalitat, l'ajuda addicional de la Generalitat Valenciana, convocada mitjançant la Resolució de 25 d'abril de 2017, de la Conselleria d'Habitatge, Obres Públiques i Vertebració del Territori, a les persones o unitats de convivència en situació d'especial vulnerabilitat, que s'enumeren en la relació següent, per l'import total màxim de 587.842,34 euros.  
  
  
Contra la present resolució, que posa fi a la via administrativa, es pot interposar potestativament un recurs de reposició davant de la consellera d'Habitatge, Obres Públiques i Vertebració del Territori, en el termini d'un mes a comptar des de l'endemà de la publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
  
València, 19 de desembre de 2017.- La directora general d'Habitatge, Rehabilitació i Regeneració Urbana: Rebeca Torró Soler.